open-index/open-wikipedia-markdown huggingface dataset:
משפחת דאעוק

**משפחת דאעוק** (**אל-דאעוק**; בערבית: **آل داعوق**) היא אחת מ"שבע המשפחות של ביירות", בירת לבנון. משפחות שכוננו את הממשל המקומי של העיר בהסכם פנימי ביניהן וחיצוני מול הסולטנות הממלוכית השלטת במצרים, באמצע המאה ה-14 (1350 או 1351).

מקור המשפחה, לפי שורש שמה, כנראה באל אנדלוס או אנדלוסיה שלפני הרקונקיסטה. בהיסטוריה הידועה, אבות המשפחה ברחו ממרקש שבמרוקו ללבנט בסוף המאה ה-12 בתוך זרם פליטים ערבים שנמלטו בתקופה זו מחצי האי האיברי לארצות המגרב וללבנט מאימת המלכים הקתולים.

בני המשפחה מתגוררים בעיקר בראס ביירות ובשכונות נוספות בבירה הלבנונית. צאצאי המשפחה פזורים במקומות נוספים שבהם קיימת קהילה לבנונית, כמו: קליפורניה, אונטריו, קוויבק, מרקש. וכן בסוריה, בעיקר בדמשק ובחמה. מרבית בני המשפחה מוסלמים סונים או נוצרים.

מבני המשפחה נודעו בדורות האחרונים:
* עומר מוחמד דאעוק  - מושל וראש העיר ביירות ב-1918, פוליטיקאי ופילנתרופ
* אחמד דאעוק  (1892–1979) - ראש העיר ביירות וראש ממשלת לבנון בשתי קדנציות נפרדות, הראשונה תחת המנדט הצרפתי
* מוחמד עומר דאעוק  (1910–2006) - מטיף לבנוני לאסלאם שהקים ב-1949 את קבוצת 'עבד אל-רחמן' בביירות כתגובת נגד לנכבה הפלסטינית
* וליד דאעוק  - איש עסקים ופוליטיקאי לבנוני, שר ההסברה של לבנון
* עיזאת דאעוק - יזם ואיש עסקים לבנוני, פעל בעיקר בתחום הקוסמטיקה, הונו הוערך עם מותו במאה מיליון דולר

## קישורים חיצוניים

## הערות שוליים

קטגוריה:לבנון: משפחות
קטגוריה:ביירות: אישים
Fall in Love at Christmas

"**Fall in Love at Christmas**" (בעברית: "**להתאהב בחג המולד**") הוא סינגל שהוקלט על ידי הזמרת-יוצרת האמריקאית מריה קארי, הזמר האמריקאי חאליד וזמר הגוספל האמריקאי קירק פרנקלין. הוא יצא לאור ב-5 בנובמבר 2021, על ידי חברות התקליטים סוני מיוזיק אנטרטיינמנט, MARIAH ו-RCA אינספריישן, כסינגל שלא מתוך אלבום.

השיר הגיע למקום התשיעי במצעד השירים הבינלאומיים היפניים.

## רקע וכתיבה
השיר נכתב על ידי מריה קארי, חאליד, קירק פרנקלין ודניאל מור השני והופק על ידי מריה קארי, קירק פרנקלין ודניאל מור השני. ב-31 באוקטובר 2021, קארי שיתפה באמצעות רשתות המדיה החברתית שלה קטעים מתוך הווידאו קליפ. ב-1 בנובמבר קארי הכריזה רשמית על השיר, שיצא לבסוף ב-5 בנובמבר.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.2 מיליון השמעות.

## וידאו קליפ
הווידאו קליפ הרשמי של השיר פורסם ב-5 בנובמבר 2021 והועלה לערוץ היוטיוב הרשמי של מריה קארי.

נכון ליולי 2022 עומד מונה הצפיות של הקליפ על למעלה מ-3.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות משנות ה-2020
אלן אסקנס

**אלן אסקנס** (באנגלית: **Allen Eskens**; נולד ב-17 במרץ 1963) הוא סופר מתח אמריקאי, רב מכר. ספריו תורגמו ל-26 שפות והוא זכה בפרסים ספרותיים רבים. בין השאר היה מועמד גם לפרס אדגר לספר הבכורה שלו. לעברית תורגם עד כה רק אחד מספריו, **החיים שאנו קוברים**.

## קורות חיים
נולד ב-1963 בג'פרסון סיטי, מיזורי. הוריו, פט וביל אסקנס באו מרקע חקלאי ו"צווארון כחול". אביו היה בעל חברה קטנה לייצור והתקנת קירות גבס ואסקנס הצעיר עזר לו בשעות הפנאי. הוא למד בבית ספר יסודי קתולי ואחר כך בבית ספר תיכון בג'פרסון סיטי.

משבגר החל אסקנס ללמוד באוניברסיטת איווה, כשגם שם הוא עובד במקביל, לפרנסתו, אצל קבלן קירות גבס. הוא לא סיים באיווה, אלא עבר לאוניברסיטת מינסוטה, שם למד וב-1986 קיבל תואר ראשון (BA) בעיתונאות ותיאטרון. במקביל ללימודים אלה הוא עבד לפרנסתו, כסבל בשדה תעופה. לאחר מכן למד וב-1991 קיבל תואר שני (JD) במשפטים באוניברסיטת המלין, אף היא במינסוטה. הוא עסק במשפט פלילי במנקטו (Mankato) מינסוטה במשך 25 שנים ואז החל ב-2014 לכתוב ספרים.

גר כיום בקליבלנד, מינסוטה, נשוי לג'ואלי ואב לבת.

## ספריו
* **The Life We Bury** (2014, הוצאת Seventh Street Books) (תורגם לעברית על ידי ניצה פלד ויצא לאור בישראל בהוצאת ידיעות אחרונות ב-2019)
* **The Guise of Another** (2015, הוצאת Seventh Street Books)
* **The Heavens May Fall** (2016, הוצאת Seventh Street Books)
* **The Deep Dark Descending** (2017, הוצאת Seventh Street Books)
* **The Shadows We Hide** (2019, הוצאת Mulholland Books)
* **Nothing More Dangerous** (2020, הוצאת Mulholland Books)
* **The Stolen Hours** (2021, הוצאת Little, Brown and Company)
* **Forsaken Country** (2022, הוצאת Mulholland Books)

## פרסים
* Barry Award (זכה ב-2015 בגין ספרו **The Life We Bury**)
:(וזכה פעם שנייה ב-2018 בגין ספרו **The Deep Dark Descending**)
* Minnesota Book Award (זכה ב-2017 בגין ספרו **The Heavens May Fall**).
:(בנוסף לזכייה היה גם מועמד ב-2015 בגין ספרו **The Life We Bury**)
:(ומועמדות פעם שנייה ב-2022 בגין ספרו **The Stolen Hours**)
* Rosebud Award (Left Coast Crime) (זכה ב-2015 בגין ספרו **The Life We Bury**)
* Silver Falchion Award (זכה ב-2015 בגין ספרו **The Life We Bury**)
* Edgar Award (מועמדות בלבד ב-2015 בגין ספרו **The Life We Bury**)
* Thriller Award (מועמדות בלבד ב-2015 בגין ספרו **The Life We Bury**)
* Anthony Award (מועמדות בלבד ב-2015 בגין ספרו **The Life We Bury**)

## קישורים חיצוניים
* 

* האתר של אלן אסקנס
* Allen Eskens, באתר אמזון
* Minnesota author Allen Eskens is back with his third thriller, Pioneer Press, 2 באוקטובר 2016

## הערות שוליים

קטגוריה:אמריקאים ילידי מיזורי
קטגוריה:ג'פרסון סיטי: אישים
קטגוריה:סופרי מתח ואימה אמריקאים
קטגוריה:עורכי דין אמריקאים במאה ה-20
קטגוריה:בוגרי אוניברסיטת מינסוטה
קטגוריה:אמריקאים שנולדו ב-1963
God Bless the Child (שיר של בילי הולידיי)

"**God Bless the Child**" הוא שיר שנכתב על ידי בילי הולידיי ו בשנת 1939. הוא הוקלט לראשונה ב-9 במאי 1941 על ידי בילי הולידיי ויצא על ידי  ב-1942.

הגרסה של הולידיי לשיר זכתה בפרס היכל התהילה של הגראמי ב-1976. הוא נכלל גם ברשימת  של איגוד תעשיית ההקלטות האמריקאי והקרן הלאומית לאמנויות.

## הקלטות בביצועה של בילי הולידיי
בילי הולידיי הקליטה את השיר שלוש פעמים.

הקלטה ראשונה (Session #44, באולפני קולומביה/Okeh): ניו יורק, 9 במאי 1941 - אדי הייווד והתזמורת שלו עם רוי אלדרידג' (חצוצרה),  ולסטר בון (סקסופון אלט), ארני פאוול (חצוצרה),  (פסנתר), יוהאן רובינס (גיטרה), פול צ'פמן (גיטרה),  (בס),  (תופים), בילי הולידיי (שירה).

הקלטה שנייה (Session #65, הסשן האחרון שלה עם דקה רקורדס): לוס אנג'לס, 8 במרץ 1950.

הקלטה שלישית ואחרונה (Session #76, ורב רקורדס): ניו יורק, 7 ביוני 1956.

## מקורות והשראה
באוטוביוגרפיה שלה, *Lady Sings the Blues*, הולידיי ציינה כי ויכוח עם אמה על כסף הוביל לשיר. היא הצהירה כי במהלך הוויכוח היא אמרה "God bless the child that's got his own". הכעס על התקרית הוביל אותה להשתמש בשורה הזו כנקודת מוצא לשיר, אותו גיבשה בשיתוף עם הרצוג.

בספרו *Jazz Singing* משנת 1990,  מתאר את השיר כשילוב של "קודש וחול", כיוון שהוא מתייחס לתנ"ך תוך שהוא רומז שלדת אין השפעה על איך שאנשים יתייחסו זה לזה.

## קישורים חיצוניים

## הערות שוליים

קטגוריה:שירי 1939
קטגוריה:שירי 1942
קטגוריה:שירי חוה אלברשטיין
קטגוריה:שירי סטיבי וונדר
קטגוריה:שירי דיאנה רוס
קטגוריה:שירי ברברה סטרייסנד
קטגוריה:שירים באנגלית
קטגוריה:שירים על ילדים
הר איגנאטייב

**הר איגנאטייב** (באנגלית: **Mount Ignatiev**; בבולגרית: **Игнатиев връх**) הוא פסגה גבוהה, ברמת סרדנוגורי, בחצי האי טריניטי, שבקצה הצפון-מזרחי של חצי האי האנטארקטי שבאנטארקטיקה.

גובהה של הפסגה 1,220 מטרים מעל פני הים.

הר איגנאטייב ממוקם 3.3 קילומטרים דרומית - דרום-מזרחית מפסגת קורנר;

הר איגנאטייב ממוקם 8.96 קילומטרים מזרחית - דרום-מזרחית מגבעת הנסון;

הר איגנאטייב ממוקם 12.1 קילומטרים מצפון לגבעת סיריוס;

הר איגנאטייב ממוקם 7.17 קילומטרים דרומית - מערבית מפסגת קראון.

הר איגנאטייב מתנשא מעל שער טראייאן שממזרח להר איגנטייב;

הר איגנאטייב מתנשא מעל קרחון מאלוראד שמצפון להר איגנאטייב;

וכן הר איגנאטייב מתנשא מעל קרחון ראסל המערבי, שמדרום להר איגנאטייב.

## היסטוריה
### מיפוי הפסגה

### מקור שם ההר

## קישורים חיצוניים
* הר איגנטייב. תמונת לוויין באתר קופרניקס

איגנאטייב
איגנאטייב
פרנק דיליין

**פרנק סטפנסון דיליין** (באנגלית: **Frank Stephenson Dillane**; נולד ב-21 באפריל 1991) הוא שחקן אנגלי. הוא ידוע בתפקידיו בתור ניק קלארק בסדרה "אימת המתים המהלכים" (2015–2018) ובתור טום רידל בן ה-16 בסרט "הארי פוטר והנסיך חצוי-הדם" (2009). הוא גם הופיע בתור הנרי קופין (אנ') בסרט "בלב ים" (אנ') (2015) ובתור לוק קאגט במיני סדרה הגותית "נחש אסקס" (2022).

## ביוגרפיה
דיליין נולד בלונדון, אנגליה. הוא בילה חלק מילדותו בבריקסטון, לפני שעבר לפורסט רו במזרח סאסקס. אביו, הוא השחקן סטיבן דיליין.

דיליין התקבל לאקדמיה המלכותית לאמנות הדרמה  (RADA) וסיים את לימודיו ב-2013, עם תואר ראשון בדרמה.

## קריירה
דיליין שיחק בקולנוע, על הבמה ובטלוויזיה. את הופעת הבכורה שלו בסרט הוא עשה לצד אביו כניצב בסרט "סרייבו" בשנת 1997, כשהיה בן שש. הוא התפרסם יותר כאשר גילם את טום רידל (לורד וולדמורט המתבגר) בסרט הקולנוע "הארי פוטר והנסיך חצוי-הדם" .

דילן גילם את ג'יימס פאפאדופולוס בסרט העצמאי "*Papadopoulos &amp;amp; Sons"* בבימויו של מרקוס מרקו. בשנת 2011. לאחר שדיליין לוהק, אביו החליט לארגן מחדש את לוח הצילומים שלו כדי לגלם את הארי פאפאדופולוס (אבא של ג'יימס). סטיבן דיליין הכריז שזה נדיר לקבל את ההזדמנות "לעבוד עם הילדים שלך אחרי שהם עזבו את הבית".
[ממוזער| קים דיקנס, [קליף קרטיס ופרנק דיליין נואמים בכנס קומיקון בשנת 2015]]
ביולי 2013, דילן שיחק במחזה "קנדידה" " בתיאטרון רויאל, בבאת', בבימויו של סיימון גודווין. ב-2014 שיחק דיליין בתפקיד של קיז בסרט הקולנוע "Viena and the Fantomes", בבימויו של ג'ררדו נאראנג'ו. כמו כן, בשנת 2014, דילן לוהק לעיבוד לרומן רב המכר *מאסטרו* של פיטר גולדסוורת'י, לבימוי קתרין ג'רוויס.

דילן כיכב בתפקיד ניק קלארק, בסדרת דרמת האימה "אימת המתים המהלכים" מ-2015 ועד עונתה הרביעית . התפקיד היה תפקיד פורץ עבור דיליין, שהיה חביב המעריצים בסדרה. בשנת 2016, הוא היה מועמד לפרס סאטורן לשחקן הצעיר הטוב ביותר בסדרת טלוויזיה על משחקו בסדרה.

בשנת 2015 דיליין גילם את הנרי קופין (אנ') בסרט" בלב ים". סרט הרפתקאות - דרמה זה בבימויו של רון הווארד מבוסס על ספר העיון של נתנאל פילבריק באותו שם על טביעת ספינת ציד הלווייתנים האמריקאית "אסקס" ב-1820, אירוע שהיווה השראה לרומן מובי-דיק. עוד בשנת 2015, דיליין גילם את שוגס בסדרת הטלוויזיה בהפקת נטפליקס "*[[סנס8]]"*, בבימוי האחיות וצ'אוסקי.

בשנת 2019 הופיע דיליין לצד ביני פלדשטיין ואלפי אלן בסרט "דולי ויילד המופלאה" (אנ'), בבימויו של קוקי גידרויץ'.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא אוסטרלי
קטגוריה:אנגלים ממוצא ג'מייקני
קטגוריה:אנגלים שנולדו ב-1991
קארן שחנזרוב

**קארן גיאורגייביץ' שחנזרוב** (ברוסית: **Карен Георгиевич Шахназаров**; נולד ב-8 ביולי 1952) הוא במאי קולנוע סובייטי ורוסי, תסריטאי, מפיק סרטים, איש ציבור. מאז 20 באפריל 1998 - מנכ"ל ויו"ר מועצת המנהלים של מוספילם.

## ביוגרפיה
קארן שחנזרוב נולד ב-8 ביולי 1952. אבא - פעיל פרסטרויקה גאורגי שחנזרוב  - ארמני, אמא אנה גריגורייבנה (ילידת 1928) - רוסייה.

קארן שחנזרוב התפרסם כבמאי ותסריטאי עם הסרט המוזיקלי "אנחנו מג'אז" , שיצא ב-1983 על מסכי ברית המועצות. סרט זה, הוכתר כסרט הטוב ביותר של השנה על ידי קוראי המגזין " סובייטסקי אקרן" , זכה גם בכמה פרסים בינלאומיים.

מ-2006 עד 2009, הוא היה חבר בלשכה הציבורית של רוסיה. היה סגן יו"ר הוועדה לפיתוח התרבות, משנת 2008 - יו"ר הוועדה לתרבות.

שחנזרוב חבר בחזית העממית הכל-רוסית. חבר איגוד הקולנוענים הרוסי.

ב-26 ביוני 2024 פורסם שנגד קארן שחנזרוב נפתח תיק פלילי באוקראינה.

## פילמוגרפיה
* אנחנו מג'אז (1984)  
*  קורייר (1986)  
*  גורוד זרו (1988)  
* בת אמריקאית (1995)  
* פרש בשם מוות (2004)
* הטיגר הלבן (2012)
* אנה קארנינה (2017)
* פקודת חיסול (2018)

## קישורים חיצוניים

## הערות שוליים

קטגוריה:במאי קולנוע רוסים
קטגוריה:במאי קולנוע סובייטים
קטגוריה:תסריטאי קולנוע סובייטים
קטגוריה:תסריטאי קולנוע רוסים
קטגוריה:מפיקים רוסים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי מסדר האמנויות והספרות
קטגוריה:זוכי פרס ניקה
קטגוריה:זוכי פרס נשר הזהב הרוסי
קטגוריה:בוגרי המכון לקולנוע על שם גרסימוב
קטגוריה:רוסים שנולדו ב-1952
סיגלית ליפשיץ

**סיגלית ליפשיץ** (נולדה ב-1970) היא במאית ותסריטאית ישראלית. מיוצרי הסדרה "שישו ושמחו".

## ביוגרפיה
סיגלית ליפשיץ נולדה בבאר שבע, כרביעית מבין שמונה ילדים, למדה באולפנת בני עקיבא בערד וכן במכללת אמונה ובבית ספר לקולנוע סם שפיגל בירושלים.

מאז שנת 2007 מלמדת בימוי ותסריטאות בבית הספר לקולנוע ע"ש סם שפיגל.

### תסריטאות ובימוי
בשנת 2000 כתבה וביימה את הסרט קרב תרנגולים, סרט עלילתי, שהשתתף בחמישים פסטיבלים בינלאומיים וזכה בפרסים:פרס ראשון בפסטיבל מונפליה, מינכן, מילאנו, מלבורן שיקגו ועוד.

בשנת 2005 ביימה את סרט האנימציה "ירושלים של ברזל" (במסגרת פרויקט מבטים). הסרט השתתף בפסטיבל ירושלים 2005, פסטיבל מנהטן היהודי 2005, פסטיבל וינה היהודי 2005 ופסטיבל טיבורון הבינלאומי ארצות הברית 2006.

בשנת 2017 כתבה וביימה את הסרט הקצר "רבעצן" (במסגרת הפיצ'ר "Voice over" מחווה לאברהם הפנר).

בשנת 2019 כתבה וביימה יחד עם שלום הגר, את הסרט הקצר "סלסול", התסריט זכה בציון לשבח בתחרות התסריט הקצר של "הארץ", סם שפיגל וקרן גשר.

בשנת 2019 הייתה אחראית על תסריט ובימוי לסדרת הטלוויזיה "שישו ושמחו" שהוקרנה בכאן 11 (2022), יחד עם שלום הגר.

## קישורים חיצוניים

* על סיגלית ליפשיץ, באתר קנלר

## הערות שוליים

קטגוריה:במאיות קולנוע ישראליות
קטגוריה:במאיות טלוויזיה ישראליות
קטגוריה:בוגרות אולפנות בני עקיבא
קטגוריה:בוגרות מכללת אמונה/אפרתה
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:תסריטאי טלוויזיה ישראלים
קטגוריה:תסריטאיות טלוויזיה ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970
Higher Power

**Higher Power** הוא שיר של להקת הרוק הבריטית קולדפליי, מתוך אלבומה התשיעי *[[Music of the Spheres]]*. הוא יצא ב-7 במאי 2021 כסינגל מתוך האלבום, שנכתב על ידי ארבעת חברי הלהקה, וגם על ידי פדריקו וינדבר, דניס קאריט ומקס מרטין. השיר הופק על ידי מקס מרטין, אוסקר הולטר וביל רחקו.

## הפקה
השיר הופק על ידי מקס מרטין, שהלהקה כינתה "פלא אמיתי של היקום". בשלבים הראשונים שלו, השיר הוקלט באולפני Hansa בברלין, גרמניה. עקב מגפת הקורונה, מרטין שלח חומרים באופן קבוע לשאר חברי הלהקה, שעבדו יחד עם מקס מרטין, ומאוחר יותר הוא הצטרף לקבוצה, ורוב הרצועה הוקלטה במהלך תקופה זו, ולאחר מכן הוקלטה באולפני MixStar, בוירג'יניה ביץ', וירג'יניה.

## וידאו קליפ
הקליפ מציג את הלהקה מופיעה במגרש ריק בזמן שהולוגרמות חייזרים רוקדות לצלילי השיר. הלהקה, הממותגת כצורה של "שידור חוץ-ארצי", הציגה את הסרטון בפני האסטרונאוט של סוכנות החלל האירופית הצרפתית תומאס פסקה על סיפון תחנת החלל הבינלאומית לפני יציאתו לציבור. ב-19 במאי שוחרר סרטון שירים רשמי בבימויו של פילאר זיטה וויקטור סקוראנו.

בקליפ, כריס מרטין מוצא את עצמו בכוכב פוסט-אפוקליפטי בדיוני בשם "קאוטיקה" וחוקר את ערי הפלנטה, שם הוא מוצא רובוטים דמויי חיות וחרקים, הולוגרמות ענק ורוקד עם קבוצת הולוגרמות דמויות חייזרים. הראשים שלהם מכוסים מיד בלהבים והם מרחפים באוויר, נותנים לכריס אנרגיה עוצמתית, ושאר חברי קולדפליי מופיעים. זה מאפשר לו לרוץ במהירות גבוהה יותר ולטוס לחלל החיצון.

## מיקומי שיא

## קישורים חיצוניים

## הערות שוליים

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים שנכתבו על ידי מקס מרטין
קטגוריה:וידאו קליפים שבוימו על ידי דייב מאיירס
קטגוריה:שירי סינת'-פופ
קטגוריה:סינגלים בהוצאת פרלופון
דיוולט

**דיוולט** (באנגלית: **DeWalt**, מסוגנן גם כ-**DᴇWALT**) היא יצרנית עולמית אמריקאית של כלים חשמליים וכלי עבודה ידניים לתעשיות הבניין, הייצור ועיבוד עץ, כמו גם לבעלי מלאכה לבית. "DeWalt" הוא סמל מסחרי רשום של Black&Decker (US), חברת בת של Stanley Black & Decker.

## היסטוריה
החברה המקורית הוקמה בשנת 1923 על ידי ריימונד א. דיוולט, ממציא מסור הזרוע הרדיאלי. היא גדלה במהירות, אורגנה מחדש ואוגדה מחדש בשנת 1947 כ-"DeWalt Inc. ". בשנת 1949 קנתה American Machine & Foundry Co., Inc. החברה ומכרה אותה ל-Black & Decker ב-1960. בלאק אנד דקר נפטרה מסניף ייצור המסורים הרדיאליים ב-1989, ומכרה אותו לשני בכירים בחברה.

בשנת 1992 החלה בלאק אנד דקר במאמץ גדול למתג מחדש את האיכות המקצועית והכלים החשמליים המתקדמים שלה ל-DeWalt. בשנת 1994, דיוולט השתלטה על יצרנית כלי העבודה החשמליים הגרמנית ELU, והשתמשה בטכנולוגיה של ELU כדי להרחיב את קו הכלים שלהם. נכון ל-2001, הם מייצרים ומוכרים יותר מ-200 כלי עבודה ידניים שונים ו-800 אביזרים.

דיוולט הוא כעת מותג פופולרי של כלים לקבלנים מסחריים. בשנת 2004, בלאק אנד דקר רכשו את יצרנית הכלים החשמליים המתחרה Porter-Cable ושילבו אותו עם דיוולט בג'קסון, טנסי. בשנת 2011 השיקה דיוולט קו של כלי עבודה ידניים של קבלנים (כולל סכיני שירות, צבת, מפתח ברגים מתכווננים, סרט מדידות, מסורים ופטישים). בשנת 2013, הוא הורחב לכלול כלים של מכונאים, כולל מפתח ברגים, שקעים ושקעים.

בדצמבר 2013, הודיעה דיוולט כי תתחיל להרכיב מבחר קטן מהמוצרים שלה בארצות הברית, תוך שימוש בחלקים המיוצרים בברזיל, סין, צ'כיה, איטליה, מקסיקו, בריטניה וארצות הברית, וכי מוצרים אלה יהיו שכותרתו "נבנה בארצות הברית עם חומרים גלובליים". נכון ל-2015, יש להם שבעה מתקני ייצור בארצות הברית.

באפריל 2016, דיוולט יצרה סמארטפון מבוסס אנדרואיד המיועד לעובדי בנייה בתעשייה. מחירו עמד על 379 פאונד (544 דולר), נועד לשרוד 2 מ' (6 רגל 7 in) נפילה על בטון, ויש לו טווח פעולה של 20°C–60°C-.

בספטמבר 2016, דיוולט הציגה לראשונה את ערכת הסוללות המתח ההיברידית FlexVolt שלה שיכולה לעבור בין חיווט סוללות סדרתי המספק 60V (54V נומינלי) ו-2Ah, או חיווט מקביל עבור 20V (18V נומינלי) ו-6Ah, תלוי אם זה מותקן בכלי העובד על 60V או 20V, נקבע על ידי תקשורת בין הכלי לסוללה.

במאי 2018, החברה השיקה שורה של מכסחות דשא אלחוטיות 20V ו-40V.

## קישורים חיצוניים

* 

## הערות שוליים

קטגוריה:יצרני כלי עבודה חשמליים
מולין

**מולין** (באנגלית: **Moline**) היא עיר של מחוז רוק איילנד במדינת אילינוי שבארצות הברית. לפי הערכת האוכלוסייה לשנת 2020 מונה אוכלוסיית העיר כ-43 אלף תושבים. מולין מהווה חלק של מטרופולין שנקרא Quad Cities וכולל גם הערים דבנפורט ובטנדורף באיווה ואת רוק איילנד ואיסט מולין באילינוי. הערים נבנו בסמיכות על שתי גדות של נהר מיסיסיפי.

## היסטוריה
האזור היה מאוכלס על ידי אינדיאנים. בשנת 1832 ראש השבט המקומי הכריז על מלחמה עם ארצות הברית. לאחר ההפסד האינדיאנים נאלצו לעזוב את האזור. המתיישבים הראשונים הגיעו בשנת 1837. באותה שנה הגיע ג'ון דיר שהקים באזור את המפעל הראשון. גם כיום מטה של תאגיד ג'ון דיר נמצא בעיר.

בשנת 1854 העיר חוברה למערכת רכבת. כתוצאה מכך לעיר הגיעו תושבים חדשים רבים שרק עתה היגרו לארצות הברית משוודיה, בלגיה וגרמניה. היקף אוכלוסייה בעיר גדלה במהירות בין היתר הודות למפעילם "ג'ון דיר" שסיפקו מקום פרנסה.

בשנת 1913 אלדורדו ג'ונס פתחה במולין מפעל המוקדש לייצור פיתוחיה, המפעל העסיק רק נשים, רובן מעל גיל 40.

בשנת 1926 באזור הוקם נמל תעופה ובשנת 1935 נבנה גשר חדש מעל המיסיסיפי.

בשנות ה-50 של המאה ה-20 פיתוח העיר נעצר. לפני זה היה צפי שאוכלוסיית העיר תגיע ל-80 אלף בשנת 1980, אך היא לא הגעיה לרמה זו גם בשנת 2022. מפעלי ג'ון דיר בהדרגה עזבו את האזור ורק מטה התאגיד נותר בעיר.

## קישורים חיצוניים

* 
* 

קטגוריה:אילינוי: ערים
קטגוריה:יישובים שהוקמו ב-1848
קית' קפלן

**קית' קפלן** (באנגלית: **Keith Kaplan**) הוא שחיין יהודי-אמריקאי בעבר. אלוף המכביה (שלוש-עשרה 1989).

## ביוגרפיה
קפלן נולד וגדל במנלפן, ניו ג'רזי. הוא התאמן בקבוצת השחייה של ימק"א. הוא למד באוניברסיטת הרווארד. הוא קבע שיא אוניברסיטת הרווארד במשחים ל-50 יארד חופשי ול-100 יארד חופשי.

בתחרויות השחייה של המכביה ה-13 שנערכו בשנת 1989, זכה קפלן ב-3 מדליות זהב, במשחה ל-50 מטר חופשי בשיא יסוד חדש של 23.85 שניות, לפני רזיאל רימר מישראל (23.94 שניות) ואנדרו גלר מארצות הברית (23.97 שניות), במשחה ל-100 מטר חופשי בתוצאה של 52.57 שניות, לפני אנדרו גלר (52.62 שניות) וריק ארונברג מארצות הברית (52.82 שניות) ובמשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות).

קפלן התאמן בשחייה בקבוצת מערב הוליווד - "WH2O" ושימש כאחד מהמנהלים שלה. 

ב שנערכו באמסטרדם, הולנד בשנת 1998 הוא זכה ב-4 מדליות, 3 זהב ו-1 כסף, במשחה ל-50 מטר חופשי בשיא משחקים חדש לגיל 30–34 של 24.20 שניות, במשחה ל-100 מטר חופשי בשיא משחקים חדש לגיל 30–34 של 53.96 שניות ובמשחה ל-50 מטר פרפר בשיא משחקים חדש לגיל 30–34 של 26.38 שניות. מדליית כסף במשחה ל-100 מטר פרפר.

## ראו גם

## קישורים חיצוניים
* By Theodore D. Chuang, Still One Goal To Go – Keith Kaplan, The Harvard Crimson, Inc. ,June 8, 1989
* WH2O TEAM NEWS
* by Larry Block, How LASC and Its Owners Helped Create West Hollywood’s ‘Gayborhood’, July 15, 2019
* Chicago Smelts History תמונה של קית' קפלן מהמשחקים הגאים שנערכו בניו יורק 1994

## הערות שוליים

קטגוריה:אמריקאים ילידי ניו ג'רזי
קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:שחיינים להט"בים
קטגוריה:ספורטאים להט"בים אמריקאים
קטגוריה:בוגרי אוניברסיטת הרווארד
קטגוריה:ניו ג'רזי: שחיינים
קטגוריה:אמריקאים שנולדו במאה ה-20
וליד אבו אל-ח'יר

**וליד אבו אל-ח'יר** (בערבית: **وليد أبوالخير**; נולד ב-17 ביוני 1979) הוא פעיל זכויות אדם סעודי. על פעילותו הוא נשפט ל-15 שנות מאסר. הוא קיבל מספר פרסים בין-לאומיים על פעילותו.

## ביוגרפיה
וליד אבו אל-ח'יר נולד בג'דה למשפחה מכובדת של שופטים ואימאמים. הוא למד באוניברסיטה וקיבל תואר ראשון מאוניברסיטת המלך עבדול עזיז. בשנת 2009 הוא סיים לימודי תואר שני במשפטים באוניברסיטת אל-ירמוכ שבירדן.

בשנת 2007 וליד אבו אל-ח'יר החל לעבוד במשרד עורכי דין. באותה שנה הוא ביחד עם כמה משפטנים נוספים פרסם מסמך שכלל הצעה לשנות את המשטר בערב הסעודית למונרכיה חוקתית.

בשנת 2008 הוא הקים אתר אינטרנט שעשה מעקב על מצב זכויות האדם במדינה. תוך זמן קצר האתר נחסם.

בשנת 2013 הוא התחיל לארגן פגישות פעילים בביתו. השלטונות והתקשרות האשימו אותו בכך שקיום פגישות אלו מסוכנות את המשטר.

בשנת 2014 וליד אבו אל-ח'יר היה עורך דין של אשתו סמר בדאווי במשפטה. הם התגרשו בשנת 2015.

וליד אבו אל-ח'יר כתב כ-300 מאמרים שפורסמו בעיתונים מקומיים. כמו כן הוא נתן רעיונות ל"וושינגטון פוסט", "טיים" ו"לה פיגרו".

בשנת 2014 התחיל משפט בו הוא הואשם בפעילות נגד המשטר ב"בית משפט פלילי מיוחד". הוא היה הראשון שנשפט לפי החוק החדש נגד פעילויות טרור. אמנסטי אינטרנשיונל ביקשו לשחרר אותו באופן מידי כי הוא נשפט על פעילותו הפוליטית. ב-7 ביולי 2014 הוא נשפט ל-10 שנות מאסר, איסור לצאת מגבולות המדינה ב-15 שנים לאחר שחרורו וקנס כספי. בינואר 2015 העונש הוגדל ל-15 שנות מאסר. החלטות אלו זכו לביקורת קשה מצד ארגוני זכויות האדם ברחבי העולם. במרץ 2015 כ-67 חברי בית הנבחרים של ארצות הברית חתמו על פניה למלך סעודיה עם בקשה להתחיל ברפורמות בממשל ולשחרר אסירים פוליטיים תוך ציון שם של אבו אל-ח'יר במפורש.

## פרסים
* 2013 - פרס אולוף פלמה
* 2015 - Ludovic Trarieux International Human Rights Prize
* 2015 - Swiss Freethinker Prize
* 2016, 2017 - מועמד לקבלת פרס נובל לשלום
* 2018 - פרס הקיום הנכון

## קישורים חיצוניים

* [מאמר של [אלהאם מאנע]]
* תיאור פעילותו

## הערות שוליים

קטגוריה:סעודים
קטגוריה:פעילים חברתיים
קטגוריה:בוגרי אוניברסיטת המלך עבד אל-עזיז
קטגוריה:בוגרי אוניברסיטת אל-ירמוכ
קטגוריה:סעודים שנולדו ב-1979
כריש גובלין (סוג)

**כריש גובלין** (שם מדעי: *Mitsukurina*) הוא סוג של כריש דמוי-עמלץ ממשפחת כרישי גובלין המצוי במעמקי הים בכל האוקיינוסים.
## מאפיינים
מאפיינו הבולט ביותר הוא הצורה יוצאת הדופן של ראשו. יש לו חרטום ארוך, בעל צורת כף חפירה ודמוי-מקור, הארוך בהרבה מחרטומים של כרישים אחרים. כמה מאפיינים יוצאי דופן אחרים הם צבע גופו, שהוא בדרך-כלל ורוד. אורכו נע בין שלושה לארבעה מטרים.

סוג כריש זה ניזון בעיקר מכליל-גרמיים, כמו חוטמניים, לועיתיים, סילוניות, סרטנאים ומעשירי רגל. מכיוון שאינו שחיין מהיר, סוג זה הוא טורף-אורב.

## מינים
בסוג זה נותר רק מין אחד, כריש גובלין (*Mitsukurina owstoni*). 

בעבר נכללו בו שני מינים נוספים:
* *Mitsukurina lineata*
* *Mitsukurina maslinensis*

## קישורים חיצוניים

קטגוריה:בעלי חיים שתוארו ב-1898
קטגוריה:טקסונים שתוארו בידי דייוויד סטאר ג'ורדן
קטגוריה:כרישי גובלין
המחאות בסרי לנקה (2022)

**המחאות בסרי לנקה ב־2022** היו סדרת מחאות בסרי לנקה נגד ממשלתו של נשיא סרי לנקה, גוטביה רג'פקסה. הממשלה ספגה ביקורת על ניהול כושל של הכלכלה, המשבר הכלכלי הממושך והאינפלציה החמורה, הפסקות אספקה יומיות, כמו גם מחסור בדלק ופריטים חיוניים אחרים. הדרישה המרכזית של המפגינים היא שהממשלה המנוהלת על ידי משפחת רג'פקסה תתפטר. למרות מעורבותן של מספר מפלגות אופוזיציה, רוב המפגינים מחשיבים את עצמם לא-פוליטיים, וחלקם הביעו אי שביעות רצון מהאופוזיציה הפרלמנטרית. במהלך ההפגנות, המפגינים קראו בסיסמאות כמו "לך הביתה גוטה" ו"לך הביתה רג'פקסה". המחאות נערכו בעיקר על ידי הציבור הרחב, כאשר צעירים ממלאים תפקיד מרכזי בניהול המחאות.

הממשלה הגיבה בפעולות אוטוריטריות, כמו הכרזה על מצב חירום, מתן אפשרות לצבא לעצור אזרחים, הטלת עוצר, הגבלת גישה לרשתות חברתיות ותקיפת מפגינים, עיתונאים ופעילים מקוונים. הממשלה גם הפרה את החוק והחוקה בניסיון לדכא את ההפגנות. גם הפזורה הסרי-לנקית בעולם החלה בהפגנות נגד דיכוי זכויות האדם הבסיסיות. ועדת זכויות האדם של סרי לנקה גינתה את חסימת הרשתות החברתיות במדינה וזימנה גורמים אחראים לחסימה ולהתעללות במפגינים.

ב־3 באפריל, כל 26 חברי הממשלה של גוטביה רג'פקסה התפטרו, למעט ראש הממשלה מהינדה רג'פקסה. מתנגדי הממשלה אמרו כי ההתפטרות אינה תקפה מכיוון שהם לא פעלו לפי הפרוטוקול החוקתי. כמה מהשרים ש"התפטרו" הוחזרו למחרת לעמוד בראש משרדים אחרים. ההפגנות הביאו להדחת פקידים ושרים, כולל בני משפחת רג'פקסה ומקורביה, מינוי של פקידים מוסמכים וותיקים יותר והקמת הקבוצה המייעצת למעורבות רב-צדדית וקיימות חובות.

ביולי 2022, מפגינים השתלטו על מעונו של הנשיא, מה שגרם לרג'פקסה לברוח ולראש הממשלה רניל ויקרמסינגה להכריז על נכונותו להתפטר. כשבוע לאחר מכן, הפרלמנט של סרי לנקה בחר ברניל וויקרמסינג להיות נשיא סרי לנקה.

## קישורים חיצוניים

## הערות שוליים

קטגוריה:מחאות ב-2022
קטגוריה:2022 בסרי לנקה
קטגוריה:2022 באסיה
הזומבים של מארוול

**הזומבים של מארוול** (באנגלית: **Marvel Zombies**) היא סדרת טלוויזיה מונפשת אמריקאית שנוצרה ונכתבה על ידי זב ולס עבור שירות הזרמת המדיה "דיסני+", המבוססת על סדרת חוברות קומיקס באותו השם מבית מארוול קומיקס. הסדרה הופקה על ידי אולפני מארוול, מתרחשת ביקום הקולנועי של מארוול, והיא עוסקת במציאות חלופית שהוצגה לראשונה בסדרה המונפשת "מה אם...?", בה היקום הקולנועי של מארוול הושפע מווירוס קטלני שהביא להתפרצות גזע הזומבים.

הסדרה עלתה לשירות "דיסני+" ב-24 בספטמבר 2025.

## רקע עלילתי
עלילת הסדרה מרחיבה את המציאות שהוצגה לראשונה בסדרה המונפשת "מה אם...?", בה היקום הקולנועי של מארוול הושפע מווירוס קטלני, שאילץ דור חדש של חברי צוות "הנוקמים" להתאגד ולצוד את עמיתיהם לשעבר ואת אויביהם, שכעת הפכו לזומבים.

## הפקה
### פיתוח
ביוני 2021, נמסר כי אולפני מארוול שוקדים על פיתוחן של כשלוש סדרות הנפשה נוספות, בנוסף לסדרה "מה אם...?", שנכון לאוגוסט 2021, דווח על היותן בשלבי פיתוח שונים וכי הסבירות לעלייתן לשידור תהיה במהלך עונת השידורים של 2023–24. בנובמבר 2021, נמסר על פיתוחה של סדרת ההנפשה **Marvel Zombies** (בתרגום חופשי: **מארוול זומבים** או **הזומבים של מארוול**), אותה ישוב לביים בריאן אנדרוז לאחר בימוי הסדרה "מה אם...?", ושעל כתיבתה והפקתה בפועל יופקד זב ולס. עוד נמסר כי הסדרה תתבסס על סדרת חוברות קומיקס באותו השם מבית מארוול קומיקס, וכי עלילתה תרחיב את המציאות שהוצגה לראשונה בפרקה החמישי של "מה אם...?", "מה אם... זומבים?!". עוד נמסר כי הסדרה תופק על ידי בראד וינדרבאום מטעם אולפני מארוול. פיתוחה של הסדרה החל לאחר תגובת מעריצים חיובית לפרק ולסיומו, שהסתיים בקליף האנגר. ביולי 2022, נחשף כי הסדרה תהיה הסדרה המונפשת הראשונה מבית אולפני מארוול בדירוג TV-MA, זאת על מנת שתוכל להציג את כל "הגור והדם" שהמעריצים ירצו מסדרה העוסקת בזומבים.

### ליהוק
ביולי 2022, אושר כי הסדרה תכלול גרסאות חלופיות של דמויות מהיקום הקולנועי של מארוול, בהם ילנה בלובה, קייטי, קייט בישופ, השומר האדום, ג'ימי וו, דת' דילר, שאנג-צ'י וקמלה קאן; ואילו בין הזומבים יהיו הוקאיי, קפטן אמריקה, אבומיניישן, רוח, מכשפת השני, קפטן מארוול ואיקריס.

## שיווק
מבט ראשון מתוך עלילת הסדרה ועל הפקתה, נחשף במהלך פאנל ייעודי של אולפני מארוול בכנס הקומיק-קון 2022, שהוקדש לסדרות ההנפשה שלה.

## שידור
הסדרה עתידה לעלות לשידור בשירות "דיסני+" ב-24 בספטמבר 2025, ותכלול ארבעה פרקים.

## פרסים ומועמדויות

## קישורים חיצוניים

## הערות שוליים

קטגוריה:סדרות אימה אמריקאיות
קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:היקום הקולנועי של מארוול: סדרות טלוויזיה
אוסקר דה סילבה

**אוסקר לאון דה סילבה** (בגרמנית: **Oscar Leon da Silva**; נולד ב-21 בספטמבר 1998) הוא כדורסלן ברזילאי-גרמני המשחק בעמדות הפאוור פורוורד והסנטר בבאיירן מינכן מליגת העל הגרמנית בכדורסל והיורוליג.

## קריירת מכללות
דה סילבה שיחק כדורסל מכללות באוניברסיטת סטנפורד, והעדיף את ההצעה שלה על הצעות מאוניברסיטת קליפורניה בברקלי וממספר אוניברסיטאות מליגת הקיסוס. דה סילבה נפצע בקרסול באימון והחמיץ חודש מהעונה והעמיד ממוצעים של 6.2 נקודות ו-4.7 ריבאונדים למשחק כ. כ, הוא העמיד ממוצעים של 9.5 נקודות ו-6.0 ריבאונדים למשחק. ב-1 בפברואר 2020 קלע דה סילבה שיא קריירה של 27 נקודות, יחד עם 15 ריבאונדים ושלושה אסיסטים בניצחון 70–60 על אוניברסיטת אורגון, ונבחר לשחקן השבוע באזור ה-Pac-12. בסיום העונה הסדירה הוא נבחר לחמישייה הראשונה של האזור. כ העמיד דה סילבה ממוצעים של 15.7 נקודות ו-6.4 ריבאונדים למשחק, וכ רשם 18.8 נקודות ו-6.8 ריבאונדים למשחק ונבחר שוב לחמישיית העונה באזור.

## קריירה מקצועית
ב-24 במרץ 2021 חתם דה סילבה בריזן לודוויגסבורג מהבונדסליגה הגרמנית לשארית עונת 2021.

לאחר שלא נבחר בדראפט ה-NBA 2021 הצטרף דה סילבה לאוקלהומה סיטי ת'אנדר לליגת הקיץ של ה-NBA. ב-30 בספטמבר הוא חתם באלבה ברלין מהבונדסליגה והיורוליג עד 2024. הוא זכה עם הקבוצה בדאבל הגרמני, כשאלבה זכתה באליפות וב ב-2022.

ב-11 ביולי 2022 הוא חתם לשלוש שנים בברצלונה מליגת ה-ACB הספרדית והיורוליג.

## קריירה בנבחרת הלאומית
ב-2016 העמיד דה סילבה ממוצעים של 9.5 נקודות ושישה ריבאונדים למשחק עבור גרמניה באליפות אירופה בכדורסל עד גיל 18 2016 בסמסון, טורקיה, והוביל את נבחרתו למקום הרביעי. הוא עזר לגרמניה להגיע למקום החמישי בגביע העולם בכדורסל עד גיל 19 2017 בקהיר, עם ממוצעים של 10.3 נקודות וארבעה ריבאונדים למשחק.

ב-22 בפברואר 2024 ערך את הופעת הבכורה שלו בנבחרת גרמניה הבוגרת, בניצחון 85–61 על  במסגרת מוקדמות יורובאסקט 2025 ורשם 19 נקודות, 7 ריבאונדים, 4 אסיסטים ו-5 חטיפות.

## חיים אישיים
אביו של דה סילבה ברזילאי ואימו גרמנייה. אביו היה מתאגרף מקצועי לפני שהיגר לגרמניה בשנות ה-90. אחיו הצעיר טריסטן משחק כיום כדורסל באוניברסיטת קולורדו. באוניברסיטת סטנפורד הוא התמחה בביולוגיה וביצע מחקר בתאי גזע. הוא שולט בשש שפות: אנגלית, צרפתית, גרמנית, לטינית, פורטוגזית וספרדית, והשחקן האהוב הוא קווין דוראנט.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלני אוניברסיטת סטנפורד
קטגוריה:כדורסלני ריזן לודוויגסבורג
קטגוריה:כדורסלני אלבה ברלין
קטגוריה:כדורסלני ברצלונה
קטגוריה:כדורסלנים גרמנים
קטגוריה:מינכן: ספורט
קטגוריה:סנטרים (כדורסל)
קטגוריה:גרמנים שנולדו ב-1998
פייט קרוניה

**פיטר ארנולדוס "פייט" קרוניה** (באפריקאנס: **Pieter Arnoldus "Piet" Cronjé**; 4 באוקטובר 1836 – 4 בפברואר 1911) היה גנרל בורי מרפובליקת טרנסוואל, מן המפקדים הבולטים במלחמת הבורים הראשונה והשנייה.

## נעוריו
פייט קרוניה נולד ב-4 באוקטובר 1836 במושבת הכף. הוא השתתף עם הוריו בטרק הגדול והם התיישבו בטרנסוואל. בגיל שתים עשרה הוא כבר נכח בקרב על בומפלטס. ב-24 בדצמבר 1857 נשא לאישה את הסטר סוזנה ויסר בפוטצ'פסטרום. הוא התגורר ליד פוטצ'פסטרום.

קרוניה היה מערוב בפרשת בזוידנהוט שקדמה לפרוץ מלחמת הבורים הראשונה. במהלך המלחמה הוא ועמד בראש הכוחות אשר צרו על חיל המצב הבריטי בפוטצ'פסטרום. הוא לא הצליח להכניע את חיל המצב הבריטי עד לאחר סיום שביתת הנשק הכללית, והוא הואשם בכך שלא הודיע לחיל המצב על שביתת הנשק בתקווה שיצלח להשיג את כניעתם למרות סיום המלחמה.

הוא פיקד על כוח שהקיף את ג'יימסון בדורנקופ במהלך פשיטת ג'יימסון ב-2 בינואר 1896.

## מלחמת הבורים השנייה
בתחילת המלחמה קרוניה קיבל את הפיקוד על המערכה במערב. הוא פתח במצור על קימברלי ומאפקינג. במאפקינג הוא כיתר את העיירה בכוח שנע בין 2,000 ל-6,000 מול 1,200 חיילים ומיליציות רגילות בפיקודו של קולונל רוברט באדן-פאוול. בכדי לעצור את כוח החילוץ הבריטי שהתקרב לקימברלי חבר קרוניה לגנרל דה לה ריי ובכוחות המשולבים שלהם הדפו בהצלחה גדולה את הכוח הבריטי בקרב מחרספונטיין בתחילת דצמבר 1899, בכך עוצרים את התקדמות הטור הבריטי לצפון למשך חודשיים. למרות שקורניה היה המפקד הבכיר בשטח זה היה הגנרל דה לה ריי שפיקד בפועל על הכוחות הבורים. בפברואר 1900 הוא ניסה לעצור את כוח בפיקודו של הלורד רוברטס במחרספונטין, אך לא הצליח למנוע את שחרור קימברלי ונאלץ לסגת לסמוך לפארדברג. שם הוא הקים מגנן מעגלות שורים והתבצר במקום, מאמין שכוח חילוץ מבלומפונטיין בדרכו לחלץ אותו. כוחות בריטים בפיקודו של הלורד רוברט הטילו מצור על המגנן של קורניה ולאחר עשרה ימים נאלץ קורניה להיכנע לאחר מאבק עיקש. הוא נכנע עם 4,150 אנשים מהקומנדו שלו ב-27 בפברואר 1900. הוא נעצר כשבוי מלחמה ונשלח לסנט הלנה, שם שהה עד לסיום שיחות השלום ב-1902.

כגנרל קורניה האמין בכוחה של המגננה ולא ראה את ערך בקרבות תמרון.

## לאחר המלחמה
ממוזער|הקבינט של פול קרוגר לפני 1900, הגנרל קורניה משמאלו של פול קרוגר (במרכז יושב)
בשנת 1904 פרנק פיליס שכנע את הגנרל קרוניה לנסוע לאמריקה כחלק ממה שנקרא קרקס מלחמת הבורים. בשורות הופעות מול שני מיליון איש ביריד העולמי בסנט פטרבורג. קרוניה הופיע בשחזורים של הקרבות הגדולים במלחמת הבורים כולל כניעתו בפארדברג. הדבר נחשב לסוף עצוב לקריירה שלו, עיתונים דרום אפריקאים כינו אותו גנרל הקרקס. לקראת סוף היריד העולמי והוא נסע לקוני איילנד שם הוצג במופע אחר על מלחמת הבורים.

הוא מת ב-4 בפברואר 1911 בפוטצ'פסטרום שבאיחוד דרום אפריקה.

הוא היה בונה חופשי.

## קישורים חיצוניים

* 

## הערות שוליים

קטגוריה:איחוד דרום אפריקה: אישים
קטגוריה:מלחמות הבורים: אישים
קטגוריה:אפריקאנרים
קטגוריה:חברי הבונים החופשיים
קטגוריה:ילידי 1836
קטגוריה:נפטרים ב-1911
יצחק אלמליח (תלמסאן)

הרב **יצחק אלמליח** (ה'תרס"ו, 1906 - ה'תשל"ד, 1974) היה פוסק הלכה. כיהן כרב במספר כפרים במחוז תלמסאן שבאלג'יריה. בהמשך כיהן כרבה של תלמסאן. ובסוף ימיו היה רבה של קהילת אור תורה בפריז. מחבר השו"ת 'שיח יצחק'.

## קורותיו
נולד במרוקו לאביו רבי שלמה. לא יאוחר משנת ה'תרפ"ז, עבר לכהן כרבם של כפר סבדו ועין לכיחאל שבמחוז תלמסאן. בהמשך כיהן כרבה של נימור שבאלג'יריה.

בחשוון ה'תש"ה נקלע לבעיות משכורת הרבנות. לא יאוחר משנת ה'תש"ו כיהן כרבה של תלמסאן לאחר פרישתו של קודמו הרב יוסף משאש.

במסגרת רבנותו הרבה להיוועץ עם הרב יוסף משאש, שהחשיבו לרבו. כמו כן התכתב בהלכה עם הרב מסעוד הכהן, הרב רפאל הצרפתי, והרב שלום משאש.

בעקבות המהפכה באלג'יריה בשנת 1962, היגר לצרפת, והתמנה לרבה של קהילת אור תורה בפריז.

### גישתו ההלכתית
רבי יצחק התמודד עם תופעת ההתבוללות, באלג'יריה, ונשאל אם כדאי לגייר אישה נוצריה שחיה עם יהודי חילוני באיסור. דעתו הייתה שכדאי לגייר, משום שאם לא יגיירוה, היהודי יחיה באיסור עם גויה. והוסיף, שיש לגיירה כדי להציל את ילדיו של היהודי המתבולל.

## חיבוריו
**שו"ת שיח יצחק** - על ארבעת חלקי השולחן ערוך - ירושלים תשמ"א.

## הערות שוליים

קטגוריה:רבנים אלג'יראים
קטגוריה:פריז: רבנים
קטגוריה:ילידי 1906
קטגוריה:נפטרים ב-1974
אוניברסיטת רדינג

**אוניברסיטת רדינג** (באנגלית: **University of Reading**) היא אוניברסיטה ציבורית שמרכז פעילותה ברדינג שבבריטניה.

האוניברסיטה נוסדה ב-1892 כשלוחה של אוניברסיטת אוקספורד וב-17 במרץ 1926 קיבלה אישור לפעילותה העצמאית כמעניקת תארים אקדמאיים. נכון ל-2022 לומדים באוניברסיטה כ-23,000 סטודנטים. לאוניברסיטה קמפוס מרכזי בברקשייר, וקמפוסים נוספים בבקינגהאמשייר ובמלזיה.

## ארגון
*קמפוס וייטנייטס - הקמפוס המרכזי על פני 1,300 דונם, ממוקם דרומית לעיר רדינג במחוז ברקשייר. בקמפוס שוכנים מרבית הפקולטות ומשרדי הנהלת האוניברסיטה
*קמפוס לונדון רוד - ממוקם דרומית לעיר רדינג. בקמפוס פעילים בית הספר ללימודי המשך, בית הספר לעבודה סוציאלית, ניהול נכסים, ארכיב האוניברסיטה, מרכז חדשנות וכן אולם לקונצרטים וטקסי הסיום
*קמפוס גרינלנד - ממוקם בבקינגהאמשייר ופועל בו בית הספר הנלי למנהל עסקים
*אוניברסיטת רדינג מלזיה - שלוחת האוניברסיטה באיסקאנדר שבמלזיה

## קישורים חיצוניים
* 

*אתר האוניברסיטה

קטגוריה:אנגליה: אוניברסיטאות ומכללות
קטגוריה:ברקשייר
מעלית הכותל

**מעלית הכותל** היא מעלית שעתידה לחבר בין מפלס הרובע היהודי בעיר העתיקה בירושלים למפלס רחבת הכותל המערבי. מטרת היוזמה היא הנגשת רחבת הכותל המערבי לעשרות אלפי מבקרים, שנאלצים להגיע במעלות רבי יהודה הלוי או בדרכים אחרות.

בסך הכל ייבנו באתר שתי מעליות בגובה כ-22 מטר ואולם מבואה, בעלות 55 מיליון שקלים ובמשך כשלוש שנים.

## המעלית
הרובע היהודי כבר הונגש ברובו לבעלי מוגבלויות לפני כמה שנים. עם זאת, לאור המורכבות הרבה בחפירה בתוך אדמת העיר העתיקה, לא נפתרה בעיית חיבור מפלס הרובע היהודי, הבנוי על גבי הגבעה המערבית, למפלס רחבת הכותל, בגיא המרכזי. על מנת לפתור את הבעיה תיבנה מעלית שתרד מרחוב משגב לדך עד גובה הכותל, משם תוביל מנהרה אופקית באורך 65 מטר עד ליציאה. במתחם ייבנו חדרי שירותים, פינות ישיבה, חדרי חשמל ואוורור וכן שדרת חנויות.

היוזמה הוצעה לראשונה בשנת 2001 על ידי ברוך קליין, איש עסקים בינלאומי המתגורר ברובע היהודי. בשנת 2008 חתמו ניסים ארזי, מנכ"ל החברה לשיקום ופיתוח הרובע היהודי, ומר ברוך קליין, על תרומה של מר קליין בגובה של כעשרה מיליון ש"ח ליוזמה.

במאי 2017 התקבלה החלטת ממשלה על ביצוע ומימון היוזמה. היא תמומן על ידי גופים שונים, וכוללת שיתוף פעולה מורכב בין כולם. מבין הגופים ניתן למנות את עיריית ירושלים, החברה לשיקום ולפיתוח הרובע היהודי, משרד ירושלים ומורשת, משרד התיירות, משרד הבינוי והשיכון ועוד. ביוני 2020 פורסם שנחתם הסכם בין עיריית ירושלים לחברה לשיקום ולפיתוח ברובע היהודי לתחילת העבודות. העלות סופית מגיעה ל-55 מיליון ש"ח והבנייה צפויה להסתיים תוך כשלוש שנים.

בספטמבר 2024 החלו עבודות הבנייה של המנהרה, שעל פי התכנון, יסתיימו עד 2026.

## ממצאים ארכאולוגים
בחפירות ההצלה במקום התגלה מקווה טהרה מתקופת בית שני. ייחודו של המקווה מתבטא במיקומו, על המדרון המזרחי של הגבעה המערבית, באזור שבין העיר העליונה לעיר התחתונה. תופעה לא מוכרת שמצריכה מחקר נוסף היא שהמקווה נחצב תחת אמת המים התחתונה, ונראה שהיא הייתה מקור המים המרכזי שלו. ייתכן שהמקווה שימש חלק מבית מפואר ברובע ההרודיאני שסביר להניח שגרו בו משפחת כהנים.

בנוסף נמצאו אמת מים מימי בית המקדש השני, בריכת מים שנבנתה על ידי חיילי הלגיון העשירי פרטנסיס ובור מים ובו כ-40 סירי בישול מתקופה זו. החפירות נערכו בניהולם של מיכל הבר וד"ר אורן גוטפלד, מטעם האוניברסיטה העברית ובמימון משרד ירושלים ומורשת.

בשיתוף עם ד"ר עמית ראם הוחלט לשמר את המקווה ולשלב אותו ואת שאר הממצאים בבניית אולם המבואה של המעלית.

## קישורים חיצוניים
* החלטת הממשלה משנת 2017, הקמת מעלית ומעברים תת-קרקעיים להנגשת הרובע היהודי לרחבת הכותל המערבי
* 

## הערות שוליים

*
כותל
כותל
כותל
קטגוריה:ירושלים: מיזמים עתידיים
זוחלים ודו-חיים בישראל - מדריך שדה

**זוחלים ודו-חיים בישראל - מדריך-שדה** הוא מדריך שדה המתאר את כל מיני הזוחלים והדו-חיים היבשתיים בישראל בעזרת טקסט, תמונות, מפות תפוצה ועוד.

## תיאור כללי
מיקומה של ישראל בנקודת החיבור שבין יבשות אפריקה, אירופה ואסיה, מאפשר מפגש נדיר עם מגוון גדול של מיני זוחלים ודו-חיים. מדריך השדה לזוחלים ולדו-חיים בישראל, מזמן היכרות עם כלל המינים ממחלקות אלו בישראל.

המדריך כתוב בשפה פשוטה וכולל איורים ותמונות שמנגישים לקורא את המידע באופן נוח וזמין. המדריך תוכנן כך שייתן מענה מיטבי הן לילדים וחובבי טבע בתחילת דרכם והן לאנשי מקצוע.

לכל מין במדריך מתוארות התזונה, ההתנהגות, הרבייה, והתפוצה בישראל ושאר העולם. בנוסף, לכל מין מובאות מספר תמונות צבע, לצד הסברים מילוליים שמסייעים לזהות את בעל החיים ולהבדיל בינו ובין מינים דומים לו.

פרק מיוחד מוקדש לזוחלים אוהבי חול (פסמופילים) שמאכלסים את בתי הגידול החוליים. בפרק מופיעים צילומי עקבות של המינים הנפוצים בחולות, ומוסבר כיצד להתחקות אחריהן.

נוסף למידע המעודכן על המינים השונים, המדריך דן בשמירת טבע ובאיומים שמסכנים את המשך קיומן של אוכלוסיות זוחלים ודו-חיים בישראל.

צילומים של בתי הגידול השונים בישראל, בליווי הסברים ומידע על האקלים והתנאים השוררים בהם, משלימים את התמונה ומאפשרים להבין כיצד מדינה כה קטנה מאכלסת מספר רב ומגוון של מיני זוחלים ודו-חיים.

## הרקע לכתיבת הספר

כותבי הספר המקורי (2011) אביעד בר וגיא חיימוביץ סיימו לקראת שנת 2010 פרויקט רב-שנתי של צילום כל מיני הזוחלים והדו-חיים בישראל בבית הגידול הטבעי שלהם. בעקבות הפרויקט חוקרי זוחלים ודו-חיים מרחבי העולם יצרו עימם בבקשה לקבלת מידע מסודר לגבי המינים הנפוצים בישראל לקראת ביקור עתידי או כתיבת מאמר מדעי. לאור ריבוי הפניות והמחסור המוחלט במידע המונגש בשפה האנגלית, החלו אביעד וגיא לחשוב על מדריך מסודר אשר יכלול את כל המידע וינגיש אותו בשפה האנגלית לקהל הבינלאומי.

טרום הופעת המדריך במהדורתו הראשונה (2011), לא היה בנמצא אף גוף ידע מסודר בנושא זוחלים ודו-חיים בישראל בשפה האנגלית.

## מהדורות
שמאל|450px|ממוזער|כל המהדורות בסדר כרונולוגי מימין (ראשונה) לשמאל (אחרונה)

### 2011
* מהדורה ראשונה באנגלית תחת השם "A Field Guide to Reptiles and Amphibians of Israel"
* כריכה רכה
* הוצאה עצמית
* כותבים: אביעד בר וגיא חיימוביץ
* מסת"ב: 

### 2013
* מהדורה ראשונה בעברית, שהיא למעשה תרגום של המהדורה באנגלית
* כריכה קשה
* הוצאה עצמית
* כותבים: אביעד בר וגיא חיימוביץ
* מסת"ב: 

### 2018
* מהדורה שנייה (ומעודכנת) בעברית
* כריכה קשה
* העדכונים כללו תיקונים קלים, עדכונים לשינויים טקסונומיים שקרו מאז 2013 ועדכוני תמונות
* הוצאת רשות הטבע והגנים
* מסת"ב: 

### 2021
* מהדורה שנייה באנגלית
* כריכה קשה
* הוצאת Edition Chimaria תחת השם "Field Guide to the Amphibians and Reptiles of Israel"
* כותבים: אביעד בר, גיא חיימוביץ ופרופ' שי מאירי
* מסת"ב: 

### 2022
* מהדורה שלישית מחודשת לחלוטין מבחינת גוף הידע, הפורמט ועוד שינויים רבים
* כריכה קשה
* הוצאת רשות הטבע והגנים
* כותבים: אביעד בר, גיא חיימוביץ ואמיר ארנון
* מסת"ב: 

## קישורים חיצוניים
* **[https://reptilesandamphibiansofisrael.com אתר הספר]** הכולל מידע נוסף על הספר, רשימת מינים בישראל, בלוג בנושא זוחלים ודו-חיים ועוד.

קטגוריה:הרפטולוגיה
קטגוריה:ספרי עיון בעברית
קטגוריה:ספרי זואולוגיה
כריסטיאן תורסטוודט

**כריסטיאן תורסטוודט** (באנגלית: **Kristian Thorstvedt**; נולד ב-13 במרץ 1999) הוא כדורגלן נורווגי המשחק בעמדת הקשר בססואולו ובנבחרת נורווגיה.

## קריירה
ב-1 בפברואר 2018 חתם תורסטוודט על חוזה לשנה וחצי במועדון הכדורגל ויקינג. הוא זכה בתואר השחקן הצעיר של העונה בליגה הנורווגית השנייה. הוא ערך את הופעת הבכורה בהפסד 0–2 ל-Mjøndalen ב-10 באפריל 2018. ב-22 באפריל כבש שער בכורה בניצחון 0–4 על אוסאן.

ב-3 בינואר 2020 חתם על חוזה לשלוש שנים וחצי בראסינג גנק. ב-19 בינואר ערך את הופעת הבכורה בניצחון 0–3 על זולטה ורכם, משחק בו גם כבש את שער הבכורה.

ב-12 ביולי 2022 חתם לחמש שנים בססואולו מהסרייה א'.

ב-18 בנובמבר 2020 ערך תורסטוודט את הופעת הבכורה שלו בנבחרת נורווגיה בתיקו 1-1 עם אוסטריה. ב-29 במרץ 2022 כבש שער בכורה בניצחון הנבחרת 0–9 על ארמניה.

## חיים אישיים
תורסטוודט הוא בנו של שוער העבר אריק תורסטוודט. אחותו, שרלוט תורסטוודט, היא דוגמנית ידועה בנורווגיה ומנחה בערוץ MTV הנורווגי.

## תארים
**וייקינג**
* גביע נורווגי: 2018

**ראסינג גנק**
* גביע בלגי: 2020/2021

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:סטוונגר: כדורגלנים
קטגוריה:כדורגלני ויקינג
קטגוריה:כדורגלני ראסינג גנק
קטגוריה:כדורגלני ססואולו
קטגוריה:כדורגלני נבחרת נורווגיה
קטגוריה:נורווגים שנולדו ב-1999
אדון ז'גרובה

**אדון לולזים ז'גרובה** (באנגלית: **Edon Lulzim Zhegrova**; נולד ב-31 במרץ 1999) הוא כדורגלן קוסובורי יליד גרמניה, המשחק בעמדת הקיצוני ביובנטוס מהסרייה א' ובנבחרת קוסובו.

## קריירה
ב-22 במרץ 2017 חתם ז'גרובה בראסינג גנק מהליגה הבלגית לאחר שהגיע ממחלקת הנוער של סנט טרוידן. ב-10 בספטמבר הוא ערך את הופעת הבכורה שלו בתיקו 1-1 מול גנט.

ב-4 בפברואר 2019 הושאל לפ.צ. בזל. ב-23 בפברואר הוא ערך את הופעת הבכורה שלו בניצחון 2–0 על נשאטל גזמאקס. הוא הבקיע את שערו הראשון בקבוצה ב-25 בספטמבר בניצחון 4–0 על פ.צ. ציריך.

ב-22 בספטמבר 2020 חתם ז'גרובה על חוזה קבוע לשלוש שנים בפ.צ. בזל.

ב-14 בינואר 2022 חתם ז'גרובה על חוזה לארבע שנים בליל מהליגה הצרפתית תמורת 7 מיליון יורו. הוא ערך את הופעת הבכורה שלו ב-6 בפברואר בהפסד 1–5 לפריז סן ז'רמן. חודש לאחר הופעת הבכורה הוא כבש את שערו הראשון בקבוצה בניצחון 0–4 על קלרמון פוט.

ב-1 בספטמבר 2025 חתם ז'גרובה ביובנטוס מהסרייה א'.

### נבחרת קוסובו
ב-24 במרץ 2018 ערך ז'גרובה את הופעת הבכורה שלו בנבחרת קוסובו במשחק ידידות נגד מדגסקר, משחק בו גם כבש את שער בכורה וסייע לנבחרת לנצח 0–1.

## חיים אישיים
ז'גרובה נולד בהרפורד, גרמניה, להורים אלבנים מקוסובו. לאחר מלחמת קוסובו, משפחתו חזרה להתגורר בקוסובו. אחותה הצעירה, ולזה, היא זמרת.

## קישורים חיצוניים

## הערות שוליים

קטגוריה:כדורגלנים קוסוברים
קטגוריה:קשרי כדורגל קוסוברים
קטגוריה:כדורגלני ראסינג גנק
קטגוריה:כדורגלני פ.צ. בזל
קטגוריה:כדורגלני ליל
קטגוריה:כדורגלני יובנטוס
קטגוריה:כדורגלני נבחרת קוסובו
קטגוריה:ספורטאים זרים בבלגיה
קטגוריה:ספורטאים זרים בשווייץ
קטגוריה:ספורטאים זרים בצרפת
קטגוריה:ילידי 1999
הרווק בגן עדן

**הרווק בגן עדן** (באנגלית: **Bachelor in Paradise**) היא תוכנית מציאות אמריקאית שעלתה לשידור ב-4 באוגוסט 2014 ברשת הטלוויזיה האמריקאית ABC. זהו ספין אוף של תוכניות השידוכים האמריקאיות "הרווק" ו"הרווקה". התוכנית מציגה מתמודדים קודמים שהופיעו ב"הרווק" וה"רווקה" כשהם נוסעים לגן עדן מבודד במקסיקו, בו מתקיים התוכנית. במקור הנחה את התוכנית כריס הריסון.

## הפקה
### פיתוח וצילום
במרץ 2013, ABC ביטלה את "דירת רווקים" לאחר שלוש עונות. בדומה ל"דירת רווקים", מתמודדים שנדחו ב"הרווק" או "הרווקה" נוסעים לגן עדן רומנטי ביעד טרופי אקזוטי ומחפשים אהבה. העונה הראשונה צולמה בטולום, מקסיקו. החל העונה השנייה, התוכנית מצולמת בסאיוליטה, מקסיקו בפלאיה אסקונדידה.

התוכנית מתחילה במספר לא שווה של נשים וגברים, כשיש יותר נשים. בטקס הוורדים הראשון, הגברים מקבלים ורד לחלק לאישה שהם היו רוצים להקדיש זמן רב יותר להכיר אותה בגן עדן. הנשים שנותרו ללא ורדים נשלחות מיד הביתה. לאחר מכן מביאים גברים חדשים לחוף, ואז בטקס הוורדים הבא, הנשים יכולות לתת ורד לגבר שהן רוצות לבלות איתו יותר זמן והגברים הנותרים נשלחים הביתה, ובאופן זה נמשכת התוכנית במשך שבעה שבועות.

ABC חידשה את "הרווק בגן עדן" לעונה שישית ב-5 בפברואר 2019. ב-5 באוגוסט 2019, הסדרה חודשה לעונה שביעית, ששודרה ב-16 באוגוסט 2021. ביוני 2021, אושר כי ליל ג'ון, טיטוס בורגס, לאנס באס ואחרים ישמשו שמנחים אורחים מתחלפים בעונה השביעית, ויחליפו את המנחה המקורי כריס הריסון לאחר שזה פוטר מתפקידו. ב-7 באפריל 2022, ABC חידשה את "הרווק בגם עדן" לעונה שמינית, עם ג'סי פאלמר בתפקיד המנחה, שתעלה לאוויר ב-27 בספטמבר 2022.

### טענות להתנהגות בלתי הולמת
במהלך הצילומים של העונה הרביעית, הצילומים הופסקו עקב האשמות על התנהגות מינית בלתי הולמת בין שני מתמודדים - דמאריו ג'קסון וקורין אולימפיוס. לאחר חקירה פנימית נקבע כי לא הייתה התנהגות בלתי הולמת והצילומים חודשו זמן קצר לאחר מכן.

## "אחרי גן העדן"
החל משנת 2015, ABC החלה לשדר "הרווק בגן עדן: אחרי גן העדן" , שידור חי אחרי תוכנית. כריס הריסון וג'ני מולן הנחו יחד את התוכנית ואירחו מעריצים ומתמודדים בתוכנית.

## סיכום עונות

## גרסאות בינלאומיות
"הרווק בגן עדן אוסטרליה" עלה לאוויר בסוף שנת 2017. בגרמניה עלתה לשידור הגרסה הגרמנית ב-9 במאי 2018. "הרווק בגן עדן קנדה" עלה לשידור ב-10 באוקטובר 2021.

## קישורים חיצוניים
* 

## הערות שוליים

קטגוריה:תוכניות מציאות אמריקאיות: שידוכים והיכרויות
קטגוריה:הרווק
קטגוריה:תוכניות טלוויזיה באנגלית
קטגוריה:סדרות ספין-אוף אמריקאיות
קטגוריה:ABC: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-2010
איוואן איליץ' (כדורגלן)

**איוואן איליץ**' (בסרבית: **Иван Илић**; נולד ב־17 במרץ 2001) הוא כדורגלן סרבי המשחק בעמדת הקשר בהלאס ורונה ובנבחרת סרביה.

## קריירה
איליץ' החל התחיל לשחק כדורגל עם מועדון הכדורגל המקומי פיליפ פיליפוביץ'. הוא עבר לקבוצת הנוער של הכוכב האדום בלגרד מריאל ניש בקיץ 2016. זמן קצר לאחר שהצטרף למועדון החדש, חתם על חוזהו המקצועי הראשון לשלוש שנים. הוא ערך את הופעת הבכורה שלו בבוגרים בהכוכב האדום בלגרד ב-1 באפריל 2017 נגד ספרטק סובוטיצה.

בקיץ 2017, נמכר איליץ' למנצ'סטר סיטי יחד עם אחיו הגדול לוקה איליץ', ונשאר בהשאלה בכוכב האדום בלגרד.

ב-14 בינואר 2019 הושאל לקבוצת זמון עד לסיום העונה. הוא ערך את הופעת הבכורה בקבוצה ב-17 בפברואר בתיקו 2-2 נגד ראד בלגרד. ב-31 במרץ כבש שער בכורה בהפסד 1–3 לווזדובאץ'.

ב-7 ביולי 2019 חתם בנאק ברדה מהליגה ההולנדית. ב-9 באוגוסט ערך את הופעת הבכורה שלו בקבוצה בניצחון 0–2 על דורדרכט. ב-23 באוגוסט כבש שער בכורה בניצחון 0–1 על קמבור.

ב-12 באוגוסט 2020 חתם בהלאס ורונה מהסרייה א'. ב-18 באוגוסט ערך את הופעת הבכורה בקבוצה בניצחון 0–3 על רומא. ב-23 בדצמבר 2020 כבש שער בכורה בהפסד 1–2 לאינטר מילאנו.

### נבחרת סרביה
איליץ' ערך את המשחקים התחרותיים הראשונים שלו בנבחרת סרביה עד גיל 14 בטורניר הבינלאומי בקרואטיה בשנת 2015. לאחר מכן ייצג את הנבחרת בכל הגילים.

הוא ערך את הופעת הבכורה שלו בנבחרת סרביה הבוגרת ב-7 ביוני 2021 במשחק ידידות נגד ג'מייקה.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

## חיים אישיים
נאיליץ' ולד בניש, יוגוסלביה. אביו סראן שיחק כשחקן כנף בקבוצת ראדניצ'קי ניש, ואמו דאניג'אלה שיחקה כדורסל באופן מקצועי. אחיו הגדול של איוון, לוקה, הוא גם כדורגלן המשחק בטרואה.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:ניש: כדורגלנים
קטגוריה:כדורגלני מנצ'סטר סיטי
קטגוריה:כדורגלני נאק ברדה
קטגוריה:כדורגלני הכוכב האדום בלגרד
קטגוריה:כדורגלני זמון
קטגוריה:כדורגלני הלאס ורונה
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-2001
קטגוריה:כדורגלני טורינו
מסקיט (נבדה)

**מסקיט** (באנגלית: **Mesquite**) היא עיר במחוז קלארק במדינת נבדה בארצות הברית.

## היסטוריה
בשנת 1880 התיישבו במקום חלוצים מורמונים. הם קראו למקום בתחילה בשם "מסקיט השטוחה" התושבים הראשונים נתקלו בקשיים עקב הצפות שחווה המקום מהנהר הסמוך, אך לבסוף הצליחה לקום במקום קהילה, ושם היישוב השתנה ל"מסקיט". מקור שמה של העיר נובע מסוג עצים הנקרא באותו שם .

בשנת 1984, 104 שנים לאחר הקמת היישוב, התאגד אזור ההתיישבות לעיר מסקיט, ולאחר מכן נקבעה תוכנית אב לפיתוח העיר.

## גאוגרפיה
שטח העיר הוא 82.95 קמ"ר. העיר נמצאת בצפון־מזרח מחוז קלארק בעמק הנהר וירג'ין, בגובה של כ־490 מטרים מעל פני הים, בדרום נבדה ממערב לגבול בין נבדה לאריזונה, ובקצה מדבר מוהאבי.

## אקלים
האקלים במסקיט הוא אקלים מדברי (BWh לפי שיטת קפן). מיקומה של העיר במדבר מוהאבי יוצר הבדלי טמפרטורות גדולים בין היום ללילה. החודשים החמים ביותר הם יוני–ספטמבר, בהם הטמפרטורות עלולות לעלות אל מעל ל־45 מעלות צלזיוס. ביום ולרדת אל מתחת ל־15 מעלות צלזיוס בלילה. החודשים הקרים ביותר הם דצמבר–פברואר, בהם הטמפרטורות מגיעות לכ־20 מעלות צלזיוס ביום, אך הן עלולות לרדת אף ל־10 מעלות צלזיוס מתחת לאפס. משקעים עלולים לרדת במשך כל השנה, אם כי בכמויות מזעריות. כמות המשקעים השנתית הממוצעת עומדת על 14.7 מילימטרים בלבד.

## דמוגרפיה
נכון ל־1 ביולי 2021, אוכלוסיית מסקיט מונה 21,158 תושבים, מה שהופך אותה לעיר התשיעית בגודל אוכלוסייתה בנבדה. על פי מפקד האוכלוסין שנערך בשנת 2010, כ־80% מאוכלוסיית העיר הם לבנים, 1.27% הם אסייתים, 0.98% הם ילידים אמריקאים, 0.65% הם אפרו־אמריקאים והשאר, קרוב ל־17%, הם אחרים.

הפיתוח הנרחב שחל בעיר בשנות ה־90 משך אליה תושבים רבים, בהם בולטת קבוצת הגמלאים. אוכלוסיית העיר הוכפלה פי 11 בתוך כ־30 שנים.

## תחבורה
בעיר עובר כביש בין-מדינתי 15 , המקשר את העיר עם לאס וגאס ולוס אנג'לס (וכל החלק הדרומי של מדינת קליפורניה בכלל).

בצפון־מזרח העיר נמצא נמל התעופה מסקיט  המשרת את העיר והאזור.

## כלכלה
בעיר נמצאים כמה אתרי נופש. בנוסף, נמצאים במסקיט מגרשי גולף ובתי קזינו המושכים אליהם מבקרים רבים. בעיר ממוקם גם מוזיאון המורשת עמק וירג'ין  אשר נבנה ב־1940.

## קישורים חיצוניים

* 

## הערות שוליים

קטגוריה:נבדה: ערים
קטגוריה:יישובים שהוקמו ב-1880
סאל גסטון מדסין

**סאל גסטון מדסין** (בצרפתית: **Salle Gaston Médecin** או **Salle Omnisports**) הוא אולם ספורט בפונטוויל, מונקו. הוא משמש לאירוח משחקי כדורסל, כדורעף וכדוריד ותחרויות ג'ודו, סיף, הרמת משקולות והתעמלות. האולם הוא חלק ממתחם הספורט אצטדיון לואי השני, והוא בבעלות מועדון הספורט AS מונקו.

מאז ההרחבה האחרונה של האולם ב-2021 על מנת שיוכל לארח משחקי יורוליג, הוא יכול להכיל 5,000 איש. הזירה משמשת בעיקר את קבוצת הכדורסל של מונקו, המשחקת בליגת העל הצרפתית בכדורסל והיורוליג.

## היסטוריה
הזירה נפתחה בשנת 1985 בנוכחות רנייה השלישי, נסיך מונקו, ונקראה על שמו של גסטון מדסין, ספורטאי מונגסקי שהתחרה ב בפריז 1924 ואמסטרדם 1928 ונפטר ב-1983. האולם עבר שיפוץ בין 2014 ל-2015 והורחב ב-2016 וב-2021.

## קישורים חיצוניים

*

## הערות שוליים

קטגוריה:אצטדיונים ומתקני ספורט לאומיים
קטגוריה:מונקו: ספורט
קטגוריה:מונקו: מבנים
קטגוריה:אולמות כדורסל